શહેરમાં ભલે સફાઈ ન થાય, પરંતુ વીઆઈપીનું આંગણું ચોખ્ખું રાખવું જ પડે તેવી માનસિકતા મ્યુનિ. તંત્રમાં ઘર કરી ગઈ હોવાનું અનેક વખત કહેવાતુ હતું. ગુરુવારે બપોરે તેનો પુરાવો પણ મળી ગયો હતો. સેકટર-૧૯માં આવેલા એક સરકારી બંગલાના કમ્પાઉન્ડમાંથી ઝાડી-ઝાંખરા દૂર કરતા સફાઈ કામદારો જોવા મળ્યા હતા. ઘરની બહાર મ્યુનિ.નું વાહન પણ ઊભુ હતું, જે ઝાડી-ઝાંખરા સહિતના કચરાને ડમ્પિંગ સાઈટ સુધી પહોંચાડવા મટે તૈનાત કરાયુ હતું. ઉલ્લેખનીય છે કે, સેકટર-૧૯માં રાજકીય અગ્રણીઓ અને ઉચ્ચ અધિકારીઓ વસવાટ કરે છે. આ વિસ્તારમાં આંતરિક રસ્તા, સ્ટ્રીટ લાઈટ, બગીચા સહિતની વિવિધ સુવિધાઓ હંમેશા સર્વશ્રેષ્ઠ જ હોય છે.